કથા હવે એક વળાંક લે છે, આ બાજુ હનુમાનજીને કૈલાસથી લિંગ તેમજ ગંગામાંથી ગંગાજળ લઈને આવતાં વધુ સમય લાગ્યો, પરંતુ તેઓ જ્યારે શિવલિંગ અને ગંગાજળ લઈને આવ્યા તો રામચંદ્રજીએ પોતાના પ્રિય દૂત ને નારાજ કર્યા વીના તે શિવલિંગની પણ સ્થાપના કરી અને તેની પર પણ ગંગાજળનો અભિષેક કર્યો….! આજે પણ આ રામેશ્વરનાં લિંગ કરતાં હનુમહીશ્વર લિંગનો મહિમા છે. એટલું જ નહીં રામચંદ્રજીનાં આદેશ અનુસાર રામેશ્વર જ્યોતિર્લિંગનાં પૂજન પહેલાં અહીં હનુમાનજીનાં કૈલાસનાં શિવલિંગનું પૂજન પ્રથમ કરવામાં આવે છે ! અને ત્યારથી જ અહીં શિવલિંગ પર ગંગાજળનો મહિમા પણ કાયમ રહ્યો છે. અન્ય કોઈ જળ નહીં માત્ર આ શિવલિંગ પર ગંગાજળનો જ અભિષેક કરવામાં આવે છે ! તેમજ રામેશ્વરનાં મંગળાના દર્શન પહેલાં હનુમદીશ્વર મહાદેવની પૂજા થાય છે અને ત્યારબાદ જ રામેશ્વર જ્યોતિર્લિંગ પૂજાય છે !પ્રભુ પોતાના ભક્તો અને સેવક માટે કેટલા કૃપાળુ છે તેનું આથી વિશેષ દ્રષ્ટાંત પુરાણમાં મળવું મુશ્કેલ છે. અને તેથી જ પુરૂષોત્તમ શ્રીરામ દ્વારા પ્રાણપ્રતિષ્ઠિત રામેશ્વરનાં જ્યોતિર્લિંગનો મહીમા શૈવ-અને વૈષ્ણવ સંપ્રદાયને ઉભયપક્ષે પ્રસન્ન કરેછે…